Kirgisistans flagg

Kirgisistans flagg består av et rødt felt med en gul sol i midten, med 40 stråler som representerer de 40 kirgisiske stammene. I solens sentrum blir en rød ring krysset av to sett med tre streker, en stilisert fremstilling av taket i en tradisjonell kirgisisk jurt. Dette skal både symbolisere forfedrenes tradisjonelle hjem og stå som et symbol for universet. Den røde fargen symboliserer mot og fryktløshet. Solens gule farge står for fred og velstand.

Flagget ble vedtatt under nasjonalforsamlingen Jogorku Keneshs åttende sesjon 3. mars 1992 og ble offisielt tatt i bruk to dager senere.

Kirgisistans flagg er tegnet av E. Aidarbekov, B. Jaichibekov, S. Iptarov, J. Mataev og M. Sydykov.

Sovjetrepublikken Kirgisistans flagg
I tiden Kirgisistan var en del av Sovjetunionen førte landet flagg med sovjet-kommunistisk symbolikk. Det første av disse var rødt med republikkens navn påskrevet i gult. I 1953 fikk sovjetrepublikken Kirgisistan nytt flagg. Det var rødt, men uten inskripsjon. I stedet ble flagget basert på Sovjetunionens røde flagg med hammer, sigd og stjerne i kantonen. I tillegg hadde det vannrette striper i blått, hvitt og blått gjennom midten av flaggduken. De andre sovjetrepublikkene hadde flagg etter samme modell, med et eget mønster særegent for hver enkelt sovjetrepublikk.

 Historikk 
FlaggTidslinjeBrukBeskrivelseReferanserSovjetunionen (1926–1991)rammeløs1929–1937Den kirgisiske autonome sosialistiske sovjetrepublikk.Mulig rødt flagg med hammer og sigd og tospråklige initialer for Kirgisiske ASSR i regionen, men det var sannsynligvis aldri et offisielt flagg.rammeløs1936–1940Versjon uten hammer og sigd.rammeløs1940–1952Den kirgisiske sosialistiske sovjetrepublikks offisielle flagg.Rødt flagg med hammer og sigd og de tospråklige initialene for Kirgisistan SSR i regionen.rammeløs1952–1991Rødt flagg med;  en rød stjerne med gullkant, hammer og sigd og to marineblå streker og en hvit stripe i midten.Republikken Kirgisistan (1991–)rammeløs1991–1992Den kirgisiske sosialistiske sovjetrepublikks flagg ble ikke endret før ett år etter Sovjetunionens fall.Rødt flagg med;  en rød stjerne med gullkant, hammer og sigd og to marineblå streker og en hvit stripe i midten.rammeløs1992–2023Republikken Kirgigistans nasjonale flagg.En gul sol med et tradisjonelt kirgisisk jurtemotiv i midten på et rødt felt.rammeløs2023–Solstrålene ble rettet ut for å redusere den antatte likheten med en solsikke.
Antall hull i gitteret i midten av flagget har også blitt økt

 Kilder 
State symbolism fra Kirgisistans president

Litteratur
Album des pavillons nationaux et des marques distinctives. National flags and distinctive markings, Service hydrographique et océanographique de la marine, Brest, 2000.
V. A. Sokolov: Flagi Rossijskoj Imperii i SSSR v dokumentakh,  Moskva: MGIU, 2001.

 Referanser 

Kategori:Asiatiske flagg
Kategori:Kirgisistan